wickkiey/tamil-wikipedia-chunked huggingface dataset:
# மல்லாடி சுப்பம்மா

## வாழ்க்கை

பாப்பாட்லாவில் வசிக்கும் மல்லாடி வெங்கட ராமமூர்த்தியை மணந்தார். அவர்களுக்கு நான்கு குழந்தைகள். இங்கு படிப்பதற்கு மாமியார் எதிர்ப்பு தெரிவித்தனர். ஆனால், இவர் தன் கணவரின் உதவியுடன், இவர் வீட்டிலேயே கல்வியைக் கற்று, பத்தாம் வகுப்பை முடித்தார். பல்கலை புகுநிலை வகுப்பு, இளங்கலைப் பட்டம் ஆகியவற்றை முடித்த இவர் குடும்பக் கட்டுப்பாடு பிரச்சாரகராக சில ஆண்டுகள் வேலை செய்தார். ஸ்ட்ரீ ஹிதைஷினி மண்டலியின் செயலாளராகவும், பெண்கள் பள்ளியின் மேலாளராகவும், சாரதா மகிளா ஞான சமிதியின் தலைவராகவும் பணியாற்றினார். 1970 இல், அவர் விஜயவாடாவில் விகாசம் இதழை நிறுவி பத்து வருடங்கள் நடத்தினார். திரைப்பட சங்கத்தின் தலைவரானார். லண்டனில் 1978 உலக மனிதநேய மாநாட்டில் பங்கேற்றார். 1980 இல் மகிளா பியூதயம் என்ற பெயரில் நிறுவப்பட்டது. இந்த அமைப்பில் திருமணங்கள் மிகக்குறைந்த செலவில், இரண்டு மாலைகள் மற்றும் இரண்டு ஒளிப்படங்கள் என்ற அளவில் மிகச்சிக்கனமாக நடத்தப்பட்டது. இவர் பெண்கள் மேம்பாட்டு நூலகம், குடும்ப ஆலோசனை மையம், பெண்கள் விடுதலை பயிற்சி மையம், வரதட்சணை வன்முறை விசாரணை ஆணையம், பெண்கள் உரிமை பாதுகாப்பு மையம், வேலை செய்யும் பெண்கள் சேவை, சுப்பம்மா தங்குமிடம், மல்லாடி சுப்பம்மா அறக்கட்டளை ஆகியவற்றின் மூலம் பெண்களுக்கு சேவை செய்துள்ளார். இவர் 1979 முதல் ஆந்திர பகுத்தறிவாளர் சங்கத்தின் துணைத் தலைவராகவும், 1989 முதல் அகில இந்திய பகுத்தறிவாளர் சங்கத்தின் தலைவராகவும் உள்ளார். அறுபதுக்கும் மேற்பட்ட பங்களிப்பை வழங்கியுள்ளார். பொட்டி ஸ்ரீராமுலு தெலுங்குப் பல்கலைக்கழகம் ஆந்திராவில் மகிளாத்யம் - மகிளா சங்கலு 1960-1993 புத்தகத்திற்காக சிறந்த புத்தக விருதை வென்றது. எம்.ஏ.தாஸ் சமூக சேவைக்காக தேசிய மனித உரிமைகள் விருது பெற்றார்.
# மல்லாடி சுப்பம்மா

## மறைவு

மல்லாடி சுப்பம்மா 2014 ஆம் ஆண்டு மே 15 ஆம் நாள் மறைந்தார். சுப்பம்மாவின் மறைவுக்கு தெலுங்கு தேசத் தலைவர் என். சந்திரபாபு நாயுடு இரங்கல் தெரிவித்த செய்தியில், சமுதாயத்திற்காக, குறிப்பாக பெண்களுக்காக, அவரது எழுத்துக்கள் மூலம் அவர் செய்த சேவைகளை அவர் நினைவு கூர்ந்தார். அவரை இழந்து வாடும் குடும்பத்தினருக்கு அவர் தனது ஆழ்ந்த இரங்கலைத் தெரிவித்தார். ஒய் எஸ் ஆர் காங்கிரஸ் தலைவர் ஒய். எஸ். ஜெகன்மோகன் ரெட்டி, சுப்பம்மா ஒரு முக்கிய செயல்பாட்டாளர் மற்றும் எழுத்தாளராக இருந்தார் என்று குறிப்பிட்டிருந்தார்.
# சோரா பேகம் காசி

**சோரா பேகம் காசி** (Zohra Begum Kazi 15 அக்டோபர் 19127 நவம்பர் 2007) முதல் வங்காள இசுலாமியப் பெண் மருத்துவர் ஆவார். இவருக்கு தம்கா-இ-பாகிஸ்தான் (1964), பேகம் ரோகேயா பதக் (2002) மற்றும் ஏகுஷே படக் (2008) விருதுகள் வழங்கப்பட்டது.
# சோரா பேகம் காசி

## ஆரம்பகால வாழ்க்கை மற்றும் குடும்பம்

காசி பிரித்தானிய இந்தியாவின் ஐக்கிய மாகாணங்களான சத்தீஸ்கரின் ராஜ்நாந்துகாவ் மாவட்டத்தில் பிறந்தார். இவர் டாக்காவின் புளோரன்சு நைட்டிங்கேல் என்று அழைக்கப்படுகிறார். காசி அப்போது வங்காளத்தில் இருந்த மதாரிப்பூர் மாவட்டத்தில் உள்ள கோபால்பூரின் காசி குடும்பத்தைச் சேர்ந்தவர் ஆவார். இவரது தந்தை காசி அப்துஸ் சத்தார் ஒரு மருத்துவர் மற்றும் அரசியல்வாதி ஆவார். தனது 32 ஆம் வயதில் காசி, சட்ட உருவாக்குநரான ரசுதீன் புயன் என்பவரைத் திருமணம் செய்தார். இவரது கணவர், நரசிங்கடி மாவட்டத்தினைச் சேர்ந்த ஜமீந்தாரின் மகன் ஆவார். இவர் 1963 இல் விதவையானார். இவருக்கு சொந்தமாக குழந்தைகள் இல்லை என்றாலும், காசி வங்காளதேசம் முழுவதும் ஏழ்மையான குடும்பங்களில் இருந்து பல குழந்தைகளை தத்தெடுத்து கல்வி கற்பித்தார்.  
இவரது அண்ணன் காசி அஷ்ரப் மகமூத் இந்தி கவிஞர் ஆவார். இவர் டாக்கா பல்கலைக்கழகத்தின் தாவரவியல் துறையின் ஓய்வு பெற்ற பேராசிரியர் ஆவார். இந்தியப் பிரிவினைக்குப் பிறகு மகாத்மா காந்திக்கும் தனக்கும் இடையிலான சர்ச்சைக்குரிய புத்தகத்திற்காக மகமூத் பரவலாகப் புகழ்பெற்றவர். காசியின் குடும்பம் மகாத்மா காந்தி மற்றும் பல முக்கிய இந்திய மற்றும் பிற்கால பாகிஸ்தான் அரசியல்வாதிகளுடன் நெருக்கமாக பிணைக்கப்பட்டுள்ளது. காசி நஸ்ருல் இஸ்லாம் அமைப்புத் தலைவராக இருந்தபோது , அகில இந்திய மாணவர் கூட்டமைப்பின் பொதுச் செயலாளராக அசுரப் பணியாற்றினார்.  
இவருடைய தங்கை சிரின் காசியும் ஒரு மருத்துவர் மற்றும் கவிஞர் ஆவார். 1951 இல் *DRCOG* பட்டம் பெற்ற முதல் வங்காளப் பெண் மருத்துவர் என்ற பெருமையைப் பெற்றார். சிரின் காசி பின்னர் குழந்தை மருத்துவத்தில் நிபுணத்துவம் பெற்றார். இவர் ஏழ்மையான குடும்பங்களில் இருந்து பல குழந்தைகளை தத்தெடுத்து வளர்த்ததற்காகவும் பரவலாக அறியப்பட்டார்.  
மூன்று உடன்பிறப்புகளும் ஒருமுறை இந்தியாவின் நாக்பூரில் மகாத்மா காந்தியால் நிறுவப்பட்ட ஆசிரமமான சேவா கிராமத்தில் வாழ்ந்தனர். சோரா காசி மகாத்மா காந்தியின் சேவாஷ்ரமில் தன்னார்வலராகப் பணியாற்றினார், இது பின்னர் மகாத்மா காந்தி அறிவியல் தொழில்நுட்பக் கழகத்தினை உருவாக்கியது. இந்த அமைப்பு ஏழைகளுக்கு இலவச மருத்துவ சேவையை வழங்கியது. இவர் கஸ்தூர்பா காந்தி மருத்துவமனையின் கௌரவ செயலாளராகவும் பணியாற்றினார்.
# சோரா பேகம் காசி

## கல்வி

தில்லியில் உள்ள பெண்களுக்கான *லேடி ஹார்டிங்* மருத்துவக் கல்லூரியில் 1935 இல் காசி தனது *எம்பிபிஎஸ்* பட்டம் பெற்றார். மருத்துவப் படிப்பில் முதல் இடத்தைப் பிடித்தார் மற்றும் இந்தியத் தலைமை ஆளுநர் பதக்கம் பெற்றார்.  
காசி தனது *எப்சிபிஎஸ்* பட்டப்படிப்பை முடித்து லண்டனில் உள்ள ராயல் மகப்பேறியல் மற்றும் மகளிர் மருத்துவக் கல்லூரியில் உதவித்தொகை பெற்று *டிஆர்சிஓஜி* பட்டம் பெற்றார். இவர் லண்டனில் தனது படிப்பைத் தொடர்ந்தார் மற்றும் *எஃப் ஆர்சிஓஜி* மற்றும் *எம் ஆர்சிஓஜி* பட்டங்களைப் பெற்றார். இவர் கிழக்கு வங்காளத்திற்கு திரும்பியதும் (பின்னர் கிழக்கு பாகிஸ்தான் என மறுபெயரிடப்பட்டது), இவர் டாக்கா மருத்துவக் கல்லூரி மற்றும் மருத்துவமனையில் பேராசிரியராகவும் மகப்பேறியல் மற்றும் மகளிர் மருத்துவத் துறையின் தலைவராகவும் சேர்ந்தார்.  
காசி 7 நவம்பர் 2007 அன்று தனது 95 வயதில் இறந்தார்.
# பாத்திமா சா

**பாத்திமா சா** (Fatima Shah1914 - அக்டோபர் 12, 2002) ஒரு பாக்கித்தான் மருத்துவர், சமூக சேவகர் மற்றும் பாக்கித்தானில் பார்வையற்றோருக்காக போராடுபவர் ஆவார். இவர் பாக்கித்தான் பார்வையற்றோர் சங்கத்தின் (பிஏபி) நிறுவனர் மற்றும் அனைத்து பாக்கித்தான் பெண்கள் சங்கத்தின் நிறுவன உறுப்பினர்களில் ஒருவராக இருந்தார். சர்வதேச பார்வையற்றோர் கூட்டமைப்பின் தலைவரான முதல் பெண் எனும் பெருமை பெற்றார்.
# பாத்திமா சா

## சுயசரிதை

சா 1914 இல் பெராவில் பிறந்தார். இவரது குடும்பம் கல்வி நிலையில் சிறந்து இருந்தது. இவரது தந்தை, அப்துல் மஜீத் குரேஷி, அலிகார் பல்கலைக்கழகத்தின் கணிதத் துறையின் முன்னாள் தலைவராக இருந்தார். மெக்டொனால்டு உதவித் தொகை மூலம் தில்லியில் உள்ள *லேடி ஹார்டிங் ம*ருத்துவக் கல்லூரியில் சேர்ந்தார். 1947 இல் இந்தியப் பிரிப்பிற்குப் பிறகு, இவர் பாக்கித்தானுக்கு வந்தார், ஆனால் இரு நாடுகளுக்கிடையேயான அரசியல் மோதல் காரணமாக திரும்பிச் செல்ல முடியவில்லை.  
1947 இல் சுதந்திரம் பெற்றதைத் தொடர்ந்து, இந்தியாவில் இருந்து பாக்கித்தானுக்கு குடிபெயர்ந்த அகதிப் பெண்களின் மறுவாழ்வுக்காக சா 1947 ஆம் ஆண்டு முதல் பணியாற்றினார் 1949 இல் நிறுவப்பட்ட அனைத்து பாக்கித்தான் பெண்கள் சங்கத்தின் நிறுவன உறுப்பினர்களில் சாவும் ஒருவராக இருந்தார். கராசீயின் மகளிர் நலவியலில் பரவலாக அறியப்படும் மருத்துவர்களில் ஒருவராக இருந்தார்.  
இவர் 1960 இல் பாக்கித்தான் பார்வையற்றோர் சங்கத்தை (பிஏபி) நிறுவினார். இவர் பிஏபியின் தலைவராக 1984 இல் ஓய்வு பெறும் வரை அந்தப் பதவியில் நீடித்தார். அமெரிக்காவில், நியூயார்க்கில் உள்ள சர்வதேச பார்வையற்றோர் கூட்டமைப்பின் (IFB) நிறுவன உறுப்பினர்களில் ஒருவரானார். இவர் அந்த அமைப்பின் இரண்டாவது துணைத் தலைவரானார்.  
இவர் பாக்கித்தானுக்குத் திரும்பியபோது, ஊனமுற்றவர்கள் வேலை இழக்கப்படுவதால், சுகாதார விதிமுறையை நீக்குமாறு இவர் பாக்கித்தான் அரசை வலியுறுத்தினார். பாக்கித்தானில் பிரெயில் எழுத்து முறையினை அதிகாரப்பூர்வமாக அறிமுகப்படுத்துமாறு இவர் அரசாங்கத்தை வலியுறுத்தினார். பார்வையற்றோருக்கான சுய உதவி அமைப்புகளுடன் பணியாற்றியதற்காக ஸ்வீடனின் கோதன்பர்க்கில் *டேகோ இவாஹஷி* விருது இவருக்கு வழங்கப்பட்டது. பாக்கித்தான் அரசு இவருக்கு தம்கா-இ-இம்தியாஸ் விருதினை வழங்கியது.
# பாத்திமா சா

## தேர்ந்தெடுக்கப்பட்ட படைப்புகள்

*டிசெபிலிட்டி:செல்ஃப் ஹெல்ப் அண்ட் சோழியல் சேஞ்ச்* மற்றும் *சன்சைன் & சேடோஸ்: தி ஆட்டோபயோகிராபி ஆஃப் டாக்டர் ஃபாதிமா சா*
# பத்தேமா அக்பரி

**பதேமா அக்பரி** (*Fatema Akbari*) ஆப்கானித்தானித்தானிச் சேர்ந்த ஓர் தொழில்முனைவோரும், பெண்களின் வழக்கறிஞரும் ஆவார். இவர் குலிஸ்தான் சதகாத் நிறுவனம், அரசு சாரா நிறுவனமான பெண்கள் விவகார அமைப்பு ஆகியவற்றின் நிறுவனர் ஆவார். 2011இல் இவர் கோல்ட்மேன் சாக்ஸ்-நிதியுதவி வழங்கப்பட்ட 10,000 பெண் தொழில்முனைவோர் சாதனை விருதைப் பெற்றார்.
# பத்தேமா அக்பரி

## தொழில்

1999இல் தனது கணவரின் மரணத்தைத் தொடர்ந்து தனது குழந்தைகளுக்கு ஆதரவளிக்கும் விதமாக பதேமா அக்பரி தச்சுத் தொழிலுக்குத் தள்ளப்பட்டார். முதலில் ஈரானில் கட்டிடத் தளங்களில் பணிபுரிந்தார். அங்கு தலிபான்கள் ஆப்கானித்தானைக் கைப்பற்றியபோது இவரது குடும்பம் தப்பி ஓடியது. ஆப்கானித்தானில் மோதலின் போது கொல்லப்பட்ட அல்லது ஊனமுற்ற ஆண்களின் மனைவிகளுக்கு சம்பாதிப்பதற்கான வழிமுறையாக இவர் ஒரு தொழிலாளர் தளத்தை வழங்க முயன்றார். 2009 ஆம் ஆண்டில், ஆப்கானிஸ்தானின் அமெரிக்க பல்கலைக்கழகத்தில் கோல்ட்மேன் சாக்ஸ்-நிதியுதவி வழங்கப்பட்ட 10,000 பெண்கள் திட்டத்தில் சேர்ந்தார்.  
அக்பரி, தனது செயல்பாடுகளிலும் பெண்களின் கல்வியறிவு வகுப்புகளையும் விரிவுபடுத்துவதிலும், உள்ளூர் தலைவர்களுடன் பேச்சுவார்த்தை நடத்தி தலிபான்கள் கட்டுப்பாட்டில் உள்ள பகுதிகளிலும் பணியாற்ற முடிந்தது. மேலும், "பெண்கள் வீட்டை விட்டு வெளியேறுவதில் எந்த தவறும் இல்லை என்றும் இதனை கண்காணிக்க, தலிபான்கள் நாட்டில் ஈடுபடுவது நல்லது " என்றும் கூறினார்.  
2004ஆம் ஆண்டில், பதேமா அக்பரி, ஆப்கானித்தானின் அரசு சார்பற்ற அமைப்பான "மகளிர் விவகார அமைப்பை" நிறுவி, மனித உரிமைகள் பற்றி இருபாலருக்கும் கல்வி கற்பதோடு, கைவினைப் பொருட்களிலும் பெண்களுக்கு பயிற்சி அளித்தார். தன்னார்வ தொண்டு நிறுவனத்திற்கும் தன்னுடைய சொந்த வணிகத்திற்கும் இடையில், 2011ஆம் ஆண்டு நிலவரப்படி இவர் ஆப்கானித்தான் முழுவதும் 5,610 பேருக்கு பயிற்சி அளித்திருப்பதாக மதிப்பிடப்பட்டுள்ளது.
# பெர்வீன் ரகுமான்

**பெர்வீன் ரகுமான் (Perween Rahman)** பாக்கித்தான் நாட்டைச் சேர்ந்த ஒரு சமூக ஆர்வலராவார். ஓராங்கி விமானி திட்ட ஆராய்ச்சி மற்றும் பயிற்சி நிறுவனத்தில் இவர் இயக்குநராகப் பணிபுரிந்தார். 2013 ஆம் ஆண்டு மார்ச்சு மாதம் 13 அன்று கொலை செய்யப்பட்டார்.
# பெர்வீன் ரகுமான்

## சுயசரிதை

பெர்வீன் ரகுமான் 1957 ஆம் ஆண்டு சனவரி மாதம் 22 ஆம் தேதியன்று டாக்காவில் பிறந்தார். பின்னர் கிழக்கு பாத்கித்தானில் வளர்ந்தார். இப்போது அது வங்காளதேசம் என்றழைக்கப்படுகிறது. 1971 ஆம் ஆண்டு கிழக்கு பாக்கித்தானில் நடந்த உள்நாட்டுப் போரைத் தொடர்ந்து இப்பிகாரி குடும்பம் கராச்சிக்கு சென்றது. 1982 ஆம் ஆண்டு தாவூத் பொறியியல் மற்றும் தொழில்நுட்பக் கல்லூரியில் பெர்வீன் கட்டிடக்கலையில் பட்டம் பெற்றார். நெதர்லாந்தின் ரோட்டர்டாமில் உள்ள வீட்டு ஆய்வுகள் நிறுவனத்தில் 1986 ஆம் ஆண்டில் வீட்டுவசதி, கட்டிடம் மற்றும் நகர்ப்புற திட்டமிடலில் முதுகலை பட்டயம் பெற்றார். அக்தர் அமீத் கான் 1983 ஆண்டு ஒராங்கி விமானி திட்டத்தின் இணை இயக்குநராக நியமிக்கப்படுவதற்கு முன்பு இவர் ஒரு தனியார் கட்டிடக்கலை நிறுவனத்தில் பணிபுரிந்தார். அங்கு இவர் வீட்டுவசதி மற்றும் சுகாதாரத் திட்டங்களை நிர்வகித்தார். 1988 ஆம் ஆண்டு ஓரங்கி விமானி திட்டம் நான்கு அமைப்புகளாகப் பிரிக்கப்பட்டது, மேலும் பெர்வீன் ரகுமான் திட்ட நிறுவனத்தின் இயக்குனரானார். கல்வி, இளைஞர் பயிற்சி, நீர் வழங்கல் மற்றும் பாதுகாப்பான வீட்டுவசதி போன்ற திட்டங்களை பெர்வீன் நிர்வகித்தார். நிறுவினார். மேலும் குறைந்த வருமானம் கொண்ட வீட்டு வசதிக்கு அர்ப்பணிக்கப்பட்ட சைபான் என்ற மற்றொரு இலாப நோக்கமற்ற மையத்திற்கும் ஓராங்கி நுண்நிதி நிறுவனத்திற்கும் ஒரு பகுதியாக இது இருந்தது.  
கராச்சியில் அமைந்துள்ள கராச்சி பல்கலைக்கழகம், நாதிர்சா எடுல்யி தின்சா பல்கலைக்கழகம், சிந்து சமவெளி கலை மற்றும் கட்டிடக்கலை பள்ளி மற்றும் தாவூத் பொறியியல் மற்றும் தொழில்நுட்பக் கல்லூரி ஆகியவற்றில் கல்வி நிறுவனங்களில் பெர்வீன் ரகுமான் கல்வி கற்பித்தார்.  
ஆசிரியரும் புத்தக எழுத்தாளருமான அகிலா இசுமாயிலின் சகோதரியாக பெர்வீன் ரகுமான் அறியப்படுகிறார். .
# பெர்வீன் ரகுமான்

## கொலை மற்றும் விசாரணை

மார்ச் 13, 2013 ஆம் ஆண்டு மார்ச்சு மாதம் 13 ஆம் தேதியன்று பிரவீபாத் காவல் நிலையம் அருகே பர்வீன் ரகுமான் வாகனத்தின் மீது துப்பாக்கியேந்திய நால்வர் குழு துப்பாக்கியால் சுட்டதில் பெர்வீன் ரகுமான் கொல்லப்பட்டார், பாக்கித்தானின் ஏழைகளுக்கான நிலம் மற்றும் அடிப்படை சேவை உரிமைகளுக்காக போராடியவரின் 28 ஆண்டுகால வாழ்க்கை முடிவுக்கு வந்தது. பெர்வீன் ரகுமான் கராச்சியில் நில மாஃபியாக்கள் மற்றும் அவர்களின் அரசியல் புரவலர்களை வெளிப்படையாக விமர்சித்தார் என்பது இங்கு கவனிக்கத் தக்கதாகும்.
# பெர்வீன் ரகுமான்

## விருதுகள்

- நார்வேயின் ஒசுலோவில் அமைந்துள்ள சர்வதேச நீர் அகாடமியின் கெளரவ வாழ்நாள் உறுப்பினர்.
- 1986 சமூகப் பணிக்கான செய்சீசு விருது
- 1997 சமூக ஆராய்ச்சிக்கான பைசு அறக்கட்டளை விருது வழங்கப்பட்டது.
# பெர்வீன் ரகுமான்

## வெளியீடுகள்

- ரகுமான், பி., & ரசீத், ஏ. (1992). சமூகத்துடன் பணிபுரிதல்: சில கோட்பாடுகள் மற்றும் முறைகள்.
- பெர்வீன் ரகுமான் (2004). கராச்சியின் கட்சி அப்பாதிகள்: 334 கட்சி அப்பாதிகளின் ஆய்வு.
- ரகுமான், 2009, கராச்சியில் நீர் வழங்கல்,
- பெர்வைசு, பெர்வீன் ரகுமான் & ஆரிஃப் அசன் (2008). கராச்சியிலிருந்து பாடங்கள்: மேம்பட்ட நகர்ப்புற சுகாதாரம் மற்றும் நீர் சேவைகளுக்கான வழக்கறிஞர் ஆர்ப்பாட்டம், ஆவணங்கள், பொருத்தம் மற்றும் உறவுகளை உருவாக்குதல் (தொகுதி. 6). எர்த்து பிரிண்ட்டு.
# இலங்கேஸ்வரன்

**இலங்கேஸ்வரன் ** (*Elangeswaran*) 1987 இல் வெளிவந்த தமிழ்த் திரைப்படம் ஆகும். இத்திரைப்படத்தை டி. ஆர். ராமண்ணா இயக்கியுள்ளார். ஸ்ரீ சிவகாமி புரொடக்ஷன்ஸ் நிறுவனம் சார்பில் கே. முனிரத்னம் தயாரித்துள்ளார். இத்திரைப்படத்திற்கு எம். எஸ். விஸ்வநாதன் இசையமைத்துள்ளார். ராஜேஷ், கே. ஆர். விஜயா, ரேவதி, ஸ்ரீவித்யா, ஸ்ரீபிரியா ஆகியோர் முக்கியக் கதாப்பாத்திரத்தில் நடித்துள்ளனர்.
# இலங்கேஸ்வரன்

## வகை

காப்பியப்படம் / நாடகப்படம்
# இலங்கேஸ்வரன்

## கதை மாந்தர்கள்

- ராஜேஷ் – இராவணன்
- ரேவதி – சீதை
- கே. ஆர். விஜயா - மண்டோதரி
- ஸ்ரீபிரியா - சூர்ப்பணகை
- ஸ்ரீவித்யா
# இலங்கேஸ்வரன்

## வெளியீடு

1987 ஆம் ஆண்டு மார்ச் மாதம் 21 ஆம் தேதி இத்திரைப்படம் திரையரங்குகளில் வெளியானது.
# யமுனா கிருஷ்ணன்

**யமுனா கிருஷ்ணன்** (*Yamuna Krishnan*)(பிறப்பு 25 மே 1974) என்பவர் சிக்காகோ பல்கலைக்கழகத்தின் வேதியியல் துறையில் பேராசிரியராக உள்ளார். இவர் இப்பல்கலைக்கழகத்தில் ஆகத்து 2014 முதல் பணியாற்றி வருகின்றார். கிருஷ்ணன் இந்தியாவின் கேரளா மாநிலத்தின் மலப்புறம் மாவட்டத்தில் உள்ள பரப்பனங்கடியில் பிறந்தார். இவருடைய தந்தை பி. டி. கிருட்டிணன் தாயார் மினி. முன்னதாக இந்தியாவில் தேசிய உயிரியல் அறிவியல் மையம், டாடா அடிப்படை ஆராய்ச்சி கழகம், பெங்களூர் பணியாற்றினார். கிருஷ்ணன் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருதினை பெற்றார். இவருக்கு இந்த விருதினை 2013ஆம் ஆண்டில் வேதியியல் பிரிவில் இந்திய அரசு வழங்கியது.
# யமுனா கிருஷ்ணன்

## கல்வி

கிருஷ்ணன் 1993ஆம் ஆண்டில் சென்னை, பெண்கள் கிறித்தவக் கல்லூரியில் பயின்று வேதியியலில் இளம் அறிவியலில் சென்னைப் பல்கலைக்கழகத்தில், பட்டம் பெற்றார் பெங்களூரில் உள்ள இந்திய அறிவியல் கழகத்தில் சேர்ந்து 1997இல் வேதியியலில் முதுகலைப் பட்டமும் 2002இல் கரிம வேதியியலில் முனைவர் பட்டமும் பெற்றார்.இங்கிலாந்தின் கேம்பிரிச்சுப் பல்கலைக்கழகத்தில் வேதியியல் துறையில் 2001 முதல் 2004 வரை முனைவர் பட்ட பிந்தைய ஆய்வாளராகவும் 1851 ஆராய்ச்சியாளராகவும் பணியாற்றினார்.
# யமுனா கிருஷ்ணன்

## தொழில்சார் அனுபவம்

கிருஷ்ணன் இந்தியாவில் பெங்களூரில் உள்ள டாடா அடிப்படை ஆராய்ச்சி நிறுவனத்தின் தேசிய உயிரியல் அறிவியல் மையத்தில் ஆராய்ச்சி சகாவாக “ஈ” தர நிலையில் 2005 முதல் 2009 வரையும் பின்னர் அடுத்த நிலையான “எப்”க்கு 2009ல் பணி உயர்வு பெற்றார். 2013ல் இணைப் பேராசிரியர் தகுதி நிலையான “ஜீ”க்கு பதவி உயர்வு பெற்றார். பின்னர் ஆகஸ்ட் 2014இல் வேதியியல் பேராசிரியராக சிக்காகோ பல்கலைக்கழகத்திற்குச் சென்றார்.  
முன்னதாக, 2010இல் வெல்கம் அறக்கட்டளை-உயிர்த்தொழில்நுட்பவியல் துறை-அலையன்ஸ் மூத்த ஆராய்ச்சியாளர் நிதியுதவியினை 2010ல் பெற்றார். 2007இல் இந்திய தேசிய அறிவியல் கழகத்தின் இளம் விஞ்ஞானி பதக்கமும், 2006ல் உயிர்த்தொழில்நுட்ப துறையின் புதுமையான இளம் உயிர்தொழில்நுட்பவியலார் விருதினையும் பெற்றார். இன்போசிஸ் பரிசு 2017 இயற்பியல் அறிவியல் பிரிவில் கிருஷ்ணன் பெற்றார்.
# யமுனா கிருஷ்ணன்

## ஆராய்ச்சி

கிருஷ்ணனின் தற்போதைய ஆராய்ச்சி ஆர்வங்கள், கருவமிலங்கள், நானோ தொழில்நுட்பம், உயிரணு மற்றும் துணைத் உயிரணு அமைப்பு மற்றும் இயக்கவியல் தொடர்பானதாக உள்ளன.
# யமுனா கிருஷ்ணன்

## விருதுகள்

கிருஷ்ணன், தனது ஆய்விற்காக, வேந்திய ஆணையத்தின் 1851 ஆராய்ச்சி நிதியுதவியும், வூல்ஃப்சன் கல்லூரியின் ஆய்வு நிதியுதவி (கேம்பிரிட்ஜ் பல்கலைக்கழகம், இங்கிலாந்து), புதுமையான இளம் உயிர்த்தொழில்நுட்பவியலாளர் விருதினை இந்திய அரசின் உயிர்த்தொழில்நுட்பவியல் துறையிடமிருந்தும், இந்தியத் தேசிய அறிவியல் கழகத்தின் இளம் அறிவியலாளர் பதக்கமும் இந்திய அறிவியல் கழக சகாவாகவும், பாஸ்டன் இளம் விஞ்ஞானி விருதினை 2012ல் பெற்றார். மேலும் இந்திய அரசின் உயிர்த்தொழில்நுட்ப துறை- வெல்கம் அறக்கட்டளை இந்தியா அலையன்ஸ் மூத்தோர் ஆய்வு நிதி விருதினையும் பெற்றுள்ளார். இந்திய அறிவியல் அறிஞர்களுக்கு வழங்கப்படும் உயரிய விருதான சாந்தி ஸ்வரூப் பட்நாகர் விருதினை, வேதியியல் அறிவியல் சேவைக்காப் பெற்றார். ஏவிஆர்ஏ இளம் விஞ்ஞானி விருதினை 2014ஆம் ஆண்டு பெற்றார். இதே ஆண்டில் 1000, வேதியியல் உயிரியல் கல்வியாளர் விருதினையும் பெற்றதோடு வேதியியல் அறிவியலில் வளர்ந்து வரும் ஆய்வாளர் விருதினை, வேதியியலுக்கான வேந்திய சங்கத்திடமிருந்து பெற்றதோடு, 2017ஆம் ஆண்டு இன்போசிஸ் பரிசினை இயற்பியல் அறிவியல் ஆய்வுகளுக்காகப் பெற்றார்.
# கோதி பண்ணா சாதாரண மைகட்டு

**கோதி பண்ணா சாதரண மைக்கட்டு** (*Godhi Banna Sadharana Mykattu*, பொருள்:<span>கோதுமை நிறம் சாதாரண உடல்கட்டு</span> ) என்பது 2016 ஆம் ஆண்டு வெளியான இந்திய கன்னட நாடகத் திரைப்படமாகும் , அறிமுக இயக்குநர் ஹேமந்த் ராவ் எழுதி, இயக்கியுள்ளார். இப்படத்தை புஷ்கர் ஃபிலிம்சின் பதாகையின் கீழ் புஷ்கர் மல்லிகார்ச்சுனா தயாரித்துள்ளார். இப்படத்தில் அனந்த் நாக், ரக்சித் செட்டி ஆகியோர் முன்னணி வேடங்களில் நடிக்க, அச்யுத் குமார், சுருதி ஹரிஹரன், வைஷ்டா என். சிம்ஹா, இரவிகிரண் ஆகியோர் பிற வேடங்களில் நடித்துள்ளனர். இப்படம் வணிக ரீதியான வெற்றியைப் பெற்றது.  
படத்தின் பின்னணி இசை மற்றும் பாடல் இசையை சரண் ராஜ் அமைத்துள்ளார். படத்தின் ஒளிப்பதிவு, படத்தொகுப்பு ஆகியவை முறையே நந்தா கிஷோர் மற்றும் ஸ்ரீகாந்த் ஷெராஃப் ஆகியோரால் கையாளப்பட்டது. இந்த படம் 2016 சூன் 3, அன்று உலகளவில் வெளியிடப்பட்டது. படம் நேர்மறையான விமர்சனங்களைப் பெற்று, வணிக ரீதியான வெற்றியை ஈட்டியது. இந்தப் படம் 2018 இல் தமிழில் *60 வயது மாநிறம்* என்ற பெயரில் மறு ஆக்கம் செய்யப்பட்டது.
# கோதி பண்ணா சாதாரண மைகட்டு

## கதைத் சுருக்கம்

ஆல்சைமர் நோயினால் பாதிக்கப்பட்ட வெங்கோப ராவ் (அனந்த் நாக்) மனைவியை இழந்தவர். பொருளாதார முன்னேற்றத்தை மட்டும் அக்கறைக் காட்டும் அவரது மகன் சிவாவால் முதியோர் இல்லலத்தில் விடப்படுகிறார். வெளிநாடுக்கு செல்ல திட்டமிடும் சிவா அதற்கு முன் தன் தந்தைக்கு வேண்டிய பொருட்களை வாங்கித்தர கடைக்கு அழைத்துச் செல்கிறார். அப்போது அவர் காணாமல் போகிறார். அவரது மகன் சிவா அவரைக் காணாமல் வருத்தமடைந்து அவரைத் தேடுகிறான். தந்தையை தேடும் பயணத்தில் வாழ்வின் பல உண்மைகளைப் சிவா புரிந்து கொள்கிறான்.
# கோதி பண்ணா சாதாரண மைகட்டு

## நடிப்பு

- வெங்கப் ராவ்வாக அனந்த் நாக்
- சிவா வி. ராவாக ரட்சித் செட்டி
- அச்சுத் குமார் குராமாராக
- மருத்துவர் சகானாவாக சுருதி ஹரிஹரன்
- ரங்காவாக வசிஷ்ட என். சிம்ஹா
- மஞ்சாவாக ரவிக்கிரண் ராஜேந்திரன்
- சிறப்புத் தோற்றத்தில் சஞ்சாரி விஜய்
- காவல் ஆய்வாளராக பரமேஸ்வர் ( *கலமத்யமா* )
- பத்ரே நாகராஜ்
- தேவேந்திரா
- கார்த்திகேயா
# கோதி பண்ணா சாதாரண மைகட்டு

## தயாரிப்பு

2014 ல் படத்தை உருவாக்குவதாக அறிவித்த ஹேமந்த் ராவ், இப்படத்தின் மூலம் இயக்குநராக அறிமுகமானார். 2015 சனவரி 11 அன்று படப்பிடிப்புத் தொடங்கியது. முதல்கட்ட படப்பிடிப்பானது பெங்களூருவில் நடந்தது. அதில் முக்கிய நடிகர்களான அனந்த் நாக் மற்றும் ரட்சித் செட்டி சுருதி ஹரிஹரன், அச்யுத் குமார் வசிஷ்ட என். சிம்ஹா ஆகியோர் கலந்துகொண்டனர். அடுத்த கட்டப் படப்பிடிப்பு சனவரி 19 அன்று தொடங்கி நடந்தது. இந்தியில் மறுஆக்கம் செய்யும் உரிமையை பிரகாஷ் ராஜ் வாங்கினார். இந்த படம் தமிழில் *60 வயது மாநிறம்* (2018) என பிரகாஷ் ராஜால் மறுஆக்கம் செய்யப்பட்டது.
# பர்குந்தா சக்ரா நதேரி

**பர்குந்தா சக்ரா நதேரி** (*Farkhunda Zahra Naderi*) ஆப்கானித்தானைச் சேர்ந்த அரசியல்வாதி ஆவார். அப்துல்லா அப்துல்லா தலைமையிலான ஆப்கானித்தானின் தேசிய நல்லிணக்கத்திற்கான உயர் மன்றத்தின் உறுப்பினராக இருந்தர். முன்னதாக இவர் ஐக்கிய நாடுகளின் விவகாரங்களில் குடியரசுத் தலைவர் அசரப் கனியின் மூத்த ஆலோசகராக பணியாற்றினார். திசம்பர் 2016இல் வெளியிடப்பட்ட ஆணை மூலம் நதேரி நியமிக்கப்பட்டார். இவர் நவம்பர் 2018 இல் இப்பணியை விட்டு விலகினார். இவர் முன்னர் ஆப்கானித்தான் தேசிய மன்றத்தின் உறுப்பினராக பணியாற்றினார். இவர் 2010 ஆப்கானித்தான் நாடாளுமன்ற தேர்தலில் ஆப்கான் நாடாளுமன்ற உறுப்பினராகத் தேர்ந்தெடுக்கப்பட்டார். 2010 மற்றும் 2012 ஆம் ஆண்டுகளில் பாரிசில் தொடர்ச்சியாக மூன்று சாண்டிலி மாநாடுகளில் பங்கேற்ற ஆப்கானிஸ்தானைச் சேர்ந்த ஒரே பெண் பிரதிநிதியானார்.  
நதேரிக்கு சூலை 2012 இல் N- அமைதி (ஐக்கிய நாடுகள் மேம்பாட்டுத் திட்டம்) விருது வழங்கப்பட்டது.  
மார்ச் 2013 இல், நதேரிஎக்குவடோரில் நடைபெற்ற நாடாளுமன்றங்களுக்கு இடையேயான நிலைக்குழு 128வது சட்டமன்றத்தில் ஒரு தேர்தல் செயல்பாட்டில் மூன்றாவது நிலைக்குழுவில் (மனித உரிமைகள் & ஜனநாயகம்) உறுப்பினரானார். ஆப்கானித்தான், ஆத்திரேலியா, ஈரான் ஆகிய நாடுகளின் பிரதிநிதிகளுக்கு இடையேயான தேர்தலில், நதேரி 52இல் 28 வாக்குகளையும், ஆத்திரேலிய மற்றும் ஈரானிய நாடாளுமன்ற உறுப்பினர்கள் முறையே 20 மற்றும் 3 வாக்குகளையும் பெற்றனர். மார்ச் 2014 இல் குழுவின் 130வது சட்டசபையில், நாடாளுமன்றங்களுக்கிடையேயான ஒன்றியத்தின் மூன்றாவது நிலைக்குழுவின் தலைவராக தேர்ந்தெடுக்கப்பட்டார். திசம்பர் 2016 இல், இவர் ஐக்கிய நாடுகள் அவையின் விவகாரங்களில் அசரப் கனியின் மூத்த ஆலோசகராக நியமிக்கப்பட்டார்.
# பர்குந்தா சக்ரா நதேரி

## ஆரம்பகால வாழ்க்கை

நதேரி ஏப்ரல் 19, 1981இல் பிறந்தார். இவர் ஆப்கானித்தான் பாக்லான் இஸ்மாயிலின் தலைவர் சையத் மன்சூர் நதேரியின் மகள்.  
இவர், பாக்லான் மற்றும் காபூல் மாகாணங்களில் ஆரம்ப மற்றும் மேல்நிலைப் பள்ளியில் பயின்றார். பின்னர் இலண்டனில் உள்ள ஹரோவில் உள்ள ஹரோ கல்லூரியில் தனது இளங்கலை பட்டப்படிப்பை முடித்தார் இவர் தாஷ்கந்துவுலுள்ள வெஸ்ட்மின்ஸ்டர் சர்வதேச பல்கலைக்கழகத்தில் சட்டம் பயின்றார். 2007இல் அதே பல்கலைக்கழகத்தில் இளங்கலை பட்டம் பெற்றார்.
# பர்குந்தா சக்ரா நதேரி

## 2010 நாடாளுமன்ற தேர்தல்

2010 நாடாளுமன்ற தேர்தலில் காபூல் மாகாணத்தில் இருந்து ஆப்கானித்தானின் தேசிய ஒருமைப்பாட்டு கட்சி வேட்பாளராக இருந்த இவர் 6,612 வாக்குகளுடன் நாடாளுமன்ற உறுப்பினராகத் தேர்ந்தெடுக்கப்பட்டார். இவர் 2010 தேர்தல் பிரச்சாரங்களில் "புருக்கா அதிகாரத்தின் சாரளம்" என்ற சவாலான முழகத்துடன் பிரசாரம் செய்தார். மேலும், விளம்பரங்களிலும், சுவரொட்டிகளில் தன்னுடைய படங்கள் எதுவும் இடம்பெறவில்லை, ஏனெனில் அவர் முகங்களை விட வேட்பாளர்களின் தளங்களில் கவனம் செலுத்த பொதுமக்களை ஊக்குவிக்க விரும்பினார். இவரது பிரச்சார முறைகளில் காபூல் நகரத்தின் பல்வேறு பகுதிகளில் பிரச்சாரக் கூட்டங்களை ஏற்பாடு செய்தல், வேட்பாளர்களைப் பற்றிய தகவலை வழங்குவதற்காக குடிமக்களின் கதவுகளைத் தட்டி பிரச்சாரகர்களை அனுப்புதல் ஆகியவை அடங்கும்.
# பர்குந்தா சக்ரா நதேரி

## பெண்கள் உரிமை ஆர்வலர்

ஆப்கானித்தானில் உள்ள பெண் உரிமை ஆர்வலர்களில் ஒருவராக நதேரி, ஆப்கானித்தானின் உச்சநீதிமன்றத்தில் ஒரு பெண்ணின் பிரதிநிதித்துவத்திற்காக பரப்புரை செய்து வருகிறார். 2012 சிகாகோ உச்சிமாநாட்டில் , இவர் நீதிமன்றத்தில் பெண்கள் இல்லாதது தனது "மிகப்பெரிய கவலை" என்று கூறினார். 2010ஆம் ஆண்டு ஆப்கானித்தான் நாடாளுமன்றத்தில் ஒரு பெண் அமர்ந்த பிறகு இவர் நீதிமன்றத்தில் ஒரு பெண்ணுக்கு அரசியல் ஆதரவு செய்யத் தொடங்கினார். இவர் இந்த யோசனையை ஆப்கான் நாடாளுமன்றத்தில் உள்ள பெண் குழு உறுப்பினர்களுடன் பகிர்ந்து கொண்டார். மேலும் பொதுச் சபையிலும் தெரிவித்தார்.
# பர்குந்தா சக்ரா நதேரி

## விருதுகள்

2012 N- அமைதி விருதுக்கு ஐக்கிய நாடுகள் வளர்ச்சித் திட்டத்தால் நதேரி பரிந்துரைக்கப்பட்டார். மின்னணு வாக்குப்பதிவு முறை மூலம் விருது பெற்றார். 2013 விருதை மற்றொரு பெண் ஆப்கானித்தான் நாடாளுமன்ற உறுப்பினர் மசுவடா கரோக்கி வென்றார், அவர் நதேரியால் பரிந்துரைக்கப்பட்டார்.
# சிமா சமர்

, தூதர் ரியான் குரோக்கர் ஆகியோர் காபூலில் உள்ள அமெரிக்க தூதரகத்திற்குள் சிமா சமரை சந்தித்தனர்.]]  
**சிமா சமர்** (*Sima Samar* ; பிறப்பு 3 பிப்ரவரி 1957) ஆப்கானித்தானைச் சேர்ந்த மனித உரிமை வழக்கறிஞரும், ஆர்வலரும் , தேசிய மற்றும் சர்வதேச மன்றங்களுக்குள் ஒரு சமூக சேவகரும் ஆவா. இவர் திசம்பர் 2001 முதல் 2003 வரை ஆப்கானித்தானின் மகளிர் விவகார அமைச்சராக பணியாற்றினார். இவர் தற்போது ஆப்கானித்தான் சுதந்திர மனித உரிமைகள் ஆணையத்தின் தலைவராகவும், 2005 முதல் 2009 வரை, சூடானில் மனித உரிமைகள் நிலைமை குறித்து ஐக்கிய நாடுகள் சிறப்பு அறிக்கையாளராகவும் உள்ளார். 2011 இல், இவர் புதிதாக நிறுவப்பட்ட உண்மை மற்றும் நீதி கட்சியின் ஒரு பகுதியாக இருந்தார். 2012 ஆம் ஆண்டில், "மனித உரிமைகள், குறிப்பாக பெண்களின் உரிமைகள், உலகின் மிக சிக்கலான மற்றும் ஆபத்தான பிராந்தியங்களில் ஒன்றான இவரது நீண்டகால மற்றும் தைரியமான அர்ப்பணிப்புக்காக ரைட் லவ்லிவுட் விருது வழங்கப்பட்டது.
# சிமா சமர்

## ஆரம்பகால வாழ்க்கை

சிமா சமர், 3 பிப்ரவரி 1957 அன்று ஆப்கானித்தானின் கசுனி மாகாணத்தில் சாகோரி மாவட்டத்தில் பிறந்தார். இவர் கசாரா இனத்தைச் சேர்ந்தவர். பிப்ரவரி 1982இல் காபூல் பல்கலைக்கழகத்தில் மருத்துவத்தில் பட்டம் பெற்றார். பின்னார் காபூலில் உள்ள ஒரு அரசு மருத்துவமனையில் மருத்துவம் பயின்றார். ஆனால் சில மாதங்களுக்குப் பிறகு தன்னுடைய சொந்த மாவட்டமான சாகோரிக்கு தனது பாதுகாப்பிற்காக ஓட வேண்டிய கட்டாயம் ஏற்பட்டது. அங்கு இவர் மத்திய ஆப்கானித்தானின் தொலைதூரப் பகுதிகளில் உள்ள நோயாளிகளுக்கு மருத்துவ சிகிச்சை அளித்தார். தற்போது ஆப்கானித்தானில் மனித உரிமை ஆணையத்தின் தலைவராக உள்ளார்.
# சிமா சமர்

## தொழில்

1984ஆம் ஆண்டில், ஆப்கானித்தான் ஜனநாயகக் குடியரசின் அரசாங்கம் இவரது கணவரை கைது செய்தது. சமர் தனது இளம்வயது மகனுடன் அண்டை நாடான பாக்கித்தானுக்கு தப்பிச் சென்றனர். பின்னர் பாக்கித்தான் மிஷன் மருத்துவமனையின் அகதி கிளையில் மருத்துவராக பணிபுரிந்தார். ஆப்கானித்தான் அகதிப் பெண்களுக்கான மொத்த சுகாதார வசதிகள் இல்லாததால் மன உளைச்சலுக்கு ஆளான இவர், 1989ஆம் ஆண்டு பாக்கித்தானின் குவெட்டாவில் சுஹதா அமைப்புயும் சுஹதா மருத்துவமனையையும் நிறுவினார். சுஹதா அமைப்பு ஆப்கானித்தான் பெண்கள் மற்றும் சிறுமிகளுக்கு சுகாதார பராமரிப்பு வழங்குதல், மருத்துவ ஊழியர்களுக்கு பயிற்சி அளித்தல் மற்றும் கல்விக்காக அர்ப்பணிக்கப்பட்டது. அடுத்த ஆண்டுகளில் மருத்துவமனையின் மேலும் பல கிளைகள் ஆப்கானித்தான் முழுவதும் திறக்கப்பட்டது.
# சிமா சமர்

## அமைச்சர்

ஒரு தசாப்தத்திற்கும் மேலாக அகதியாக வாழ்ந்த பிறகு, சமர் 2002இல் ஆப்கானித்தானுக்கு திரும்பினார். ஹமித் கர்சாய் தலைமையிலான ஆப்கானித்தான் இடைக்கால நிர்வாகத்தில் அமைச்சரவை பதவியை ஏற்றுக்கொண்டார். இடைக்கால அரசாங்கத்தில், இவர் துணைக் குடியரசுத் தலைவராகவும் பின்னர் பெண்கள் விவகாரங்களுக்கான அமைச்சராகவும் பணியாற்றினார். கனடாவில் ஒரு பாரசீக மொழி செய்தித்தாளுக்கு அளித்த நேர்காணலின் போது பழமைவாத இசுலாமிய சட்டங்கள், குறிப்பாக இசுலாமியச் சட்டத்தை கேள்வி கேட்டதற்காக இவருக்கு மரண அச்சுறுத்தலும் துன்புறுத்தலுக்கும் ஆளானதால் இவர் தனது பதவியை விட்டு விலக வேண்டிய கட்டாயம் ஏற்பட்டது. 2003 லோயா ஜிர்கா மாநாட்டின் போது, பல மத பழமைவாதிகள் ஆப்கானித்தானின் சல்மான் ருஷ்டி என்று இவரை உள்ளூர் செய்தித்தாளில் ஒரு விளம்பரத்தை வெளியிட்டனர்.
# சிமா சமர்

## பிற பதவிகள்

சமர், தற்போது ஆப்கானித்தான் சுதந்திர மனித உரிமைகள் ஆணையத்தின் தலைவராக உள்ளார். 2010ஆம் ஆண்டில் கௌர்ஷாத் உயர்கல்வி நிறுவனத்தையும் இவர் நிறுவினார். இது 1200க்கும் மேற்பட்ட மாணவர்களை அதன் மிகக் குறைந்த செலவினால் ஈர்த்தது. 2019ஆம் ஆண்டில், ஐக்கிய நாடுகள் அவையின் பொதுச் செயலாளர் அந்தோனியோ குத்தேரசு, பெடெரிகா மொகெரினி மற்றும் டொனால்ட் கபெருகா தலைமையில் உள் இடப்பெயர்ச்சி குறித்த உயர்மட்டக் குழுவின் எட்டு உறுப்பினர்களில் ஒருவராக இவரை நியமித்தார்.
# ஒந்து மொட்டேய கதே

**ஒந்து மொட்டேய கதே** (*Ondu Motteya Kathe*, பொருள் <span>ஒரு வழுக்கையின் கதை</span> ) என்பது 2017 ஆம் ஆண்டு வெளியான கன்னட காதல் நகைச்சுவைத் திரைப்படம் ஆகும். அறிமுக இயக்குநர் ராஜ் பி செட்டி எழுதி இயக்கி, முக்கியக் கதாபாத்திரத்தில் நடித்துள்ளார். இப்படத்தில் உஷா பண்டாரி, ஷைலாசிறீ, பிரகாஷ் துமினாடு, அம்ருதா நாயக், சிரேயா அஞ்சன், விஜே வினீத், ராகுல் அமின், தீபக் ராய் பனாஜே ராமதாஸ் ஆகியோர் துணை வேடங்களில் நடித்துளனர். படமானது நேர்மறையான விமர்சனங்களுடன் 2017 சூலை 7 அன்று வெளியானது. *தி இந்து* இதை "ஆண்டின் கன்னட படம்" என்று அழைத்தது. இந்தப் படம் சிறந்த கன்னடப்படத்திற்கான பிலிம்பேர் விருதை பெற்றது.  
இந்த படம் 2019 இல் மலையாளத்தில் *தமாஷா* என்றும் இந்தியில் 2019 இல் *உஜ்தா சாமன்* என மறுஆக்கம் செய்யப்பட்டது.
# ஒந்து மொட்டேய கதே

## கதை

ஜனார்தன் ஒரு கல்லூரியில் கன்னட பேராசிரியராக இருக்கிறார். மாணவர்கள் உட்பட அவரது வழுக்கை குறித்து கிண்டல் செய்கின்றனர். அவரின் வழுக்கை தலையால் திருமணமும் தள்ளிப்போகிறது. 29 வயதுக்குள் திருமணம் ஆகவில்லை என்றால் சாமியார் ஆகவேண்டியதுதான் என்கிறார் ஜோசியர். இதனால் தீவிரமாக பெண் தேடுகிறார். காதல் தோல்விகளையும் எதிர்கொள்கிறார். உடல் இச்சையைக் கடந்து துறவி ஆகும் முயற்சியில் தோல்வியடைகிறார். கல்லூரியில் அவருடன் படித்த சற்று பருமனான பெண்ணை மீண்டும் சந்திக்கிறார். அவளுக்கு அவனைப் பிடிக்கிறது. ஆனால் அவனுக்கு ஏனோ பிடிக்கவில்லை. இந்நிலையில் ஜனார்தனனுக்கு திருமணம் ஆனாதா இல்லையா என்பதே கதையின் முடிவு.
# ஒந்து மொட்டேய கதே

## நடிப்பு

- ராஜ் பி. செட்டி ஜனார்த்தனனாக
- உஷா பண்டாரி ஜனார்த்தனின் தாயாக
- ஸ்ரேயா அஞ்சன் விற்பனை பிரதிநிதிப் பெண்
- மோஹாவாக
- சைலாசிறீ சரளாவாக
- அம்ருதா நாயக் இ-மேடமாக
- விஜே வினீத்
- மைம் ராமதாஸ்
- தீபக் ராய் பனாஜே குருஜியாக
- பிரகாஷ் துமினாட் சினிவாசாக
- சைன் செட்டி ஆங்கில விரிவுரையாளராக
# ஒந்து மொட்டேய கதே

## விருதுகள்

| 65 வது தென்னிந்திய பிலிம்பேர் விருதுகள் | கன்னட சிறந்த படம் | சுஹான் பிரசாத்
பவன் குமார் |
| --- | --- | --- |
| சிறந்த இயக்குநர் கன்னடம் | ராஜ் பி.ஷெட்டி |  |
| சிறந்த துணை நடிகை கன்னடம் | உஷா பண்டாரி |  |
| 7 வது சைமா | சிறந்த திரைப்படம் | சுஹான் பிரசாத்
பவன் குமார் |
| சிறந்த அறிமுக நடிகர் | ராஜ் பி.ஷெட்டி |  |
| சிறந்த அறிமுக இயக்குநர் | ராஜ் பி.ஷெட்டி |  |
# வார்ப்புரு:Infobox Tennis player/doc

Please do not make any significant alterations to the template (e.g., new fields, field name changes) without establishing general awareness and approval via the talk page.
# வார்ப்புரு:Infobox Tennis player/doc

## Usage

All attributes are optional. If } is omitted, it will be inferred from the page title. If } or } is omitted, it will be inferred from any Wikidata entry.  
<pre>
</pre>
# வார்ப்புரு:Infobox Tennis player/doc

## Usage

### Wheelchair tennis

Five additional fields are available for wheelchair tennis players
<pre>
| WheelchairTennisMastersresult =
| Paralympicsresult =
| WheelchairTennisMastersDoublesresult =
| ParalympicsDoublesresult =
| WheelchairWorldTeamCupresult =
</pre>
# வார்ப்புரு:Infobox Tennis player/doc

## Usage

### Tennis coaches

Seven additional fields are available for tennis coaches
<pre>
| CoachYears =
| CoachPlayers =
| CoachSinglesTitles =
| CoachDoublesTitles =
| CoachTournamentRecord =
| CoachingAwards =
| CoachingRecords =
</pre>
# வார்ப்புரு:Infobox Tennis player/doc

## Usage

### Notes

- In the **updated** field, If the player is retired, put N/A in this field. Use the date of the previous Monday that the ATP or WTA updated player's stats.
- Include **career prize money** in US Dollars.
- For **height**, use the appropriate conversion template.
- **Singles and Doubles titles**, include only titles won on the WTA (women) or the ATP (men) Tour, not the ITF circuit (the tier below). Titles won on the ITF Circuit can be included in brackets.
- The **Grand Slam results and Grand Slam doubles results** sections show the furthest the player advanced in the Grand Slams, and in what year(s).
- The **singles and doubles career record** only includes matches won and lost on the ATP or WTA Tour.
- Please only use these fields if a player was a winner of a major team competition (e.g. Hopman Cup, World Team Cup, Davis Cup, Fed Cup/Billie Jean King Cup, and Wheelchair World Team Cup).
- As an alternative to , the parameters , or and may be used.
# வார்ப்புரு:Infobox Tennis player/doc

## Use as a child template

The **embed** parameter is used when embedding this infobox into another.
# வார்ப்புரு:Infobox Tennis player/doc

## Embedding other templates

The **module** parameter is used for embedding other templates into this infobox (see and :Category:Biographical templates usable as a module).  
<pre>  
</pre>
# வார்ப்புரு:Infobox Tennis player/doc

## Microformat

<includeonly>
</includeonly>
# சுகைலா சித்திக்

படைத்துறை தலைவர் மருத்துவர் **சுகைலா சித்திக்** (*Suhaila Siddiq;* 11 மார்ச் 1949 - 4 திசம்பர் 2020), பெரும்பாலும் 'ஜெனரல் சுகைலா' என்று குறிப்பிடப்படும் இவர், ஓர் ஆப்கான் அரசியல்வாதி ஆவார். இவர் திசம்பர் 2001 முதல் 2004 வரை பொது சுகாதார அமைச்சராகவும் பணியாற்றினார். அதற்கு முன், இவர் ஆப்கானித்தானின் இராணுவத்தில் அறுவை சிகிச்சைத் துறைத் தலைவராகப் பணியாற்றினார். ஒரு அரசாங்க அமைச்சராக, இவரது பெயருக்கு முன்னால் "மாண்புமிகு" என்ற கௌரவப் பட்டம் வழங்கப்பட்டது. ஆப்கானித்தானின் சில பெண் அரசாங்கத் தலைவர்களில் ஒருவராக சித்திக் இருந்தார். ஆப்கானித்தான் வரலாற்றில் படைத்துறைத் தலைவர் என்ற பட்டத்தை பெற்ற ஒரே பெண் இவராவார். முகமது ஜாகிர் ஷாவின் ஆட்சியில் இருந்து இவர் ஆப்கானித்தான் அரசாங்கத்திற்காக பணியாற்றினார்.
# சுகைலா சித்திக்

## ஆரம்பகால வாழ்க்கை

தளபதி சுகைலா ஆப்கானித்தானின் காபுலில் மார்ச் 11 அன்று பிறந்தார். இவருடைய சரியான பிறந்த ஆண்டு தெரியவில்லை, 1938 அல்லது 1949 என்று நம்பப்படுகிறது. இவர் அரச குலமான பராக்சாய் முகமதுசாய் பஷ்தூன் பரம்பரையைச் சேர்ந்தவர். இவரது பெற்றோருக்கு பிறந்த ஆறு மகள்களில் ஒருவர். இவரது தந்தை காந்தார மாநிலத்தின் ஆளுநராக இருந்தார்.  
உயர்நிலைப் பள்ளி முடித்த பிறகு, இவர் காபுல் மருத்துவப் பல்கலைக்கழகத்தில் பயின்றார். பின்னர், சோவியத் ஒன்றியத்தின் மாஸ்கோ அரசுப் பல்கலைக்கழகத்தில் மருத்துவப் படிப்பை முடித்தார்.
# சுகைலா சித்திக்

## தொழில்

முகமது நஜிபுல்லாவின் அரசாங்கத்தின் போது (1987-1992), சித்திக்கிற்கு அறுவை சிகிச்சைத் துறைத் தலைவர் பதவி வழங்கப்பட்டது. தலிபான்களுக்கு முன்னும் பின்னும் வசீர் அக்பர் கானில் உள்ள முக்கிய காபுல் மருத்துவமனையில் இவர் அறுவை சிகிச்சையின் தலைவராக இருந்தார். தலிபான்களின் கீழ், இவர் பெண்களுக்கு மருத்துவ அறிவுறுத்தல்களைத் தொடர்ந்தார். மேலும் தாலிபான்கள் இதை தடை செய்த பிறகு, இவர் பணிபுரிந்த மருத்துவமனையின் மகளிர் பிரிவை மீண்டும் திறக்க முடிந்தது.
ஜூலை 24, 2002 அன்று ஓவல் அலுவலகத்தில் ஆப்கானித்தான் அமைச்சர்களுடன் ஒரு சந்திப்பில். படத்தின் இடமிருந்து இருப்பது: அப்துல்லா அப்துல்லா, சயீத் முஸ்தபா கசெமி, சுகைலா சித்திக், முகமது அமின் பர்காங்க், அபீபா சராபி ஆகியோருடன் ]]
தாலிபான்களின் காலத்தில் இவரது செயல்களுக்காக பல ஆப்கானிய பெண்ணியவாதிகளால் சித்திக் நன்கு மதிக்கப்பட்டார். காபுல் பல்துறை தொழில்நுட்பக் கல்லூரியில் பேராசிரியராக இருந்த இவரும், இவரது சகோதரி சித்திகாவும் வெற்றிகரமாக புர்கா அணிய மறுத்த மிகச் சில பெண்களில் இருவர். இவர் கூறியதாக மேற்கோள் காட்டப்பட்டுள்ளது, " மத காவல்துறையினர் தங்கள் தடிகளுடன் வந்து என்னைத் தாக்க தங்கள் கைகளை உயர்த்தியபோது, நான் அவர்களைத் திருப்பி அடிக்க என்னுடைய கையை உயர்த்தினேன். பின்னர் அவர்கள் தங்கள் கைகளை கீழே இறக்கி என்னை விடுவித்தனர். "  
ஐக்கிய அமெரிக்க ஆயுதப் படைகளாலும் பிரிட்டிசு ஆயுதப் படைகளாலும் ஆப்கானித்தானில் இருந்து தலிபான் அரசாங்கம் அகற்றப்பட்ட பிறகு, ஹமித் கர்சாய் அரசாங்கத்தில் சித்திக் பொது சுகாதார அமைச்சராக நியமிக்கப்பட்டார். பெண்களின் மருத்துவப் பணிப் படையை நிறுவுவதற்கு சர்வதேச சமூகத்திடம் உதவி கோருவது இவரது முதல் செயல்களில் ஒன்றாகும். ஆப்கானித்தான் பெண்களுக்கு பயிற்சி அளிப்பது முக்கியம், ஏனெனில் அவர்கள் சுகாதார அமைப்பில் ஒரு முக்கியமான சொத்து என்பதால் உலக சுகாதார அமைப்பின் ஒரு குழுவை இவர் சந்தித்தார். அது போரினால் பாதிக்கப்பட்ட நாட்டிற்கு அதன் சுகாதார தேவைகளை மதிப்பிடுவதற்காக உருவாக்கப்படிருந்தது.  
அமைச்சராக, ஏப்ரல் 2002 இல், சித்திக் ஐக்கிய நாடுகள் சிறுவர நிதியத்தின் சார்பாக சுமார் 6 மில்லியன் ஆப்கானித்தான் குழந்தைகளுக்கு இளம்பிளளை வாத தடுப்பூசிப் பணிகளை மேற்பார்வையிட்டார். சூலை 2002 இல் இவர் ஒரு சீன தூதுக்குழுவைச் சந்தித்தார். அவர்கள் ஆப்கானித்தானின் மிக நவீன மருத்துவமனை என்று உறுதியளிக்கப்பட்டதை புதுப்பிக்க ஒப்புக்கொண்டார். நவம்பர் 2006 இல், நியூயார்க் நகரத்தில் உள்ள யூரேசியானெட்டுக்கு ஆப்கானித்தானில் எய்ட்சு பற்றிய உரையை சித்திக் வழங்கினார்.  
சித்திக் தனது வாழ்நாள் முழுவதும் ஆப்கானித்தானில் வாழ்ந்தார். இவர் ஒருபோதும் திருமணம் செய்து கொள்ளவில்லை, இவர் தன் தொழிலுக்கு மிகவும் அர்ப்பணிப்புடன் இருப்பதாகவும் கணவனுக்காக காத்திருக்க நேரம் இல்லை என்றார். "நான் திருமணம் செய்யவில்லை, ஏனென்றால் நான் ஒரு ஆணிடமிருந்து ஆணையை பெற விரும்பவில்லை".
# சுகைலா சித்திக்

## இறப்பு

சித்திக்கிற்கு ஆல்சைமர் நோய் இருந்தது. ஆப்கானித்தானில் கோவிட் -19 தொற்றுநோய்களின் போது கோவிட் -19 சிக்கல்களால் இவர் 4 திசம்பர் 2020 அன்று காபுலில் தனது 72 வயதில் இறந்தார்.
# வீரு கோலி

**வீரு கோலி** (**Veeru Kohli)** பாக்கித்தான் நாட்டைச் சேர்ந்த ஒரு கொத்தடிமைத் தொழிலாளர் ஆவார். 1964 ஆம் ஆண்டில் பிறந்த இவர் மனித உரிமை ஆர்வலரலாக வாழ்ந்தார். அடிமைத்தனத்திற்கு எதிராக பிரச்சாரம் செய்யத் தொடங்கிய இவர் இருபது வருடங்கள் தானே அடிமைத்தனத்தில் சிக்கி கொத்தடிமையாக வாழ்ந்த பிறகுதான் அறியப்பட்டார்.
# வீரு கோலி

## தனிப்பட்ட வாழ்க்கை

வீரு கோலி பாக்கித்தான் நாட்டின் சிந்து மாகாணத்தில் உள்ள மிர்ப்பூர் காசு மாவட்டம் யூத்தோ நகரத்தின் அல்லாதினோ சா கிராமத்தில் ஒரு ஏழை இந்து அட்டவணை சாதி விவசாய தொழிலாளியின் குடும்பத்தில் பிறந்தார். 16 வயதில் தங்கள் வீட்டு உரிமையாளருடன் ஒரு குடும்பத்தில் திருமணம் செய்துகொண்டார். தற்போது விதவையாக வாழும் வீருவுக்கு இப்போது 11 குழந்தைகள் இருக்கிறார்கள்.  
முன்னதாக வீரு தெற்கு பாக்கித்தானில் ஓர் அடிமையாக இருந்தார். ஆனால் இவரைக் கைப்பற்றியவர்களிடமிருந்து தப்பித்தார்.  
அடிமைத்தனத்திற்கு ஆளாகி அடித்து துன்புறுத்தப்பட்ட இன்னல்களுக்குப் பிறகு, வீரு அதிகாரிகளிடம் நின்று போராடி சுதந்திரம் பெற்றார்,  
பாக்கித்தானைச் சேர்ந்த 125 எண்ணிக்கைக்கும் மேற்பட்ட பெண் ஆர்வலர்கள் 2012 ஆம் ஆண்டு லாகூரில் கூடி, மகளிர் வள மையத்தின் மகளிர் அதிகாரமளித்தல் மற்றும் சனநாயகத்திற்கான தலைமைத்துவ மேம்பாட்டு திட்டத்தின் தேசிய மாநாட்டில் கலந்து கொண்டனர். வீரு கோலியும் இம்மாநாட்டில் கலந்து கொண்டார்.  
பாக்கித்தானில் பெண்ணியத் தலைமையின் தேவையைச் சுற்றி மாநாட்டு விவாதங்கள் சுழன்றன. பெண்கள் உரிமை மற்றும் சமூக நீதி இயக்கத்தை நிலைநிறுத்தவும்  அனைத்து பாக்கித்தான் பெண்களையும் அவர்களின் மதம், சாதி, மற்றும் சமூக நிலையைப் பொருட்படுத்தாமல் முன்னேற்றப் பாதையில் கொண்டு செல்ல உதவும் உத்திகள் மற்றும் கடினமான சவால்களும் இங்கு விவாதிக்கப்பட்டன.
# வீரு கோலி

## ஆசாத் நகர்

ஆசாத் நகர் என்பது வீரு கோலி 2006 ஆம் ஆண்டு உள்ளூர் இலாப நோக்கமற்ற நிறுவனமான பசுமை ஊரக வளர்ச்சி அமைப்பு மற்றும் கிடைத்த அதிரடி உதவி ஆகியவற்றின் உதவியுடன் கட்டிய ஒரு குடியேற்றப் பகுதியாகும். விடுவிக்கப்பட்ட கொத்தடிமைத் தொழிலாளர்கள் தங்கள் புதிய வாழ்க்கையைத் தொடங்கும்போது தற்காலிகமாக வாழும் இடமாக ஆசாத் நகர் திட்டமிடப்பட்டது. 4.5 எக்டேர் நிலத்தில் 310 குடும்பங்கள் இங்கு உள்ளன. பெரும்பாலான குடியிருப்பாளர்கள் இந்துக்களாக உள்ளார்கள்.
# மரியம் கனி

**மரியம் கனி** (*Mariam Ghani*) என்பவர் ஆப்கானித்தான் மற்றும் லெபனான் வம்சாவளியைச் சேர்ந்த அமெரிக்காவில் வாழும் ஒரு காட்சி கலைஞர் ஆவார். புகைப்படக் கலைஞரான இவர் திரைப்படத் தயாரிப்பாளர் மற்றும் சமூக ஆர்வலராகத் தொடர்ந்து இயங்கி வருகிறார்.
# மரியம் கனி

## வாழ்க்கைக் குறிப்பு

மரியம் கனி 1978 ஆம் ஆண்டு நியூயார்க்கின் புரூக்ளினில் பிறந்தார். இவரது தந்தை முகமது அசரப் கனி ஆப்கானித்தானின் அதிபராக இருந்தார். மரியமின் தாய் உரூலா கனி லெபனான் நாட்டுக் குடிமகள் ஆவார். மரியம் கனி நாடுகடத்தல் தண்டனைக் காலத்தில் வளர்ந்ததால் 2002 ஆம் ஆண்டு தனக்கு 24 வயது ஆகும் வரை ஆப்கானித்தானுக்கு பயணம் செய்ய முடியவில்லை.  
இவரது குடும்பம் மேரிலாந்தின் புறநகர்ப்பகுதியில் வாழ்ந்து வந்தது. நியூயார்க் பல்கலைக்கழகம் மற்றும் மன்காட்டனில் உள்ள காட்சிக் கலையியல் பள்ளியில் மரியம் ஒப்பீட்டு இலக்கியம், காணொளி புகைப்படம், நிறுவல் கலை போன்ற பாடங்களைக் கற்றுத் தனது பட்டங்களைப் பெற்றார். நியூயார்க் நகரத்தை மையமாகக் கொண்ட இலாப நோக்கமற்ற கலை மற்றும் தொழில்நுட்ப மையமான ஐபீம் நிறுவனத்தில் ஒரு குடியிருப்பாளராக மரியம் இருந்தார். பென்னிங்டன் கல்லூரியில் காட்சி கலை பீடத்தின் உறுப்பினராகவும் இருந்தார்.
# மரியம் கனி

## வேலை

2004 ஆம் ஆண்டு முதல் மரியம் கனி தனது நீண்டகால உடனுழைப்பாளரான சித்ரா கணேசுடன் "காணாமல் போனவர்களின் அட்டவணை" என்ற பெயரில் இயங்கும் பல்லூடகத் திட்டத்தில் பணியாற்றி வருகிறார். இது அமெரிக்காவின் செப்டம்பர் 11, 2001 தாக்குதல்கள்களுக்குப் பிறகு குடியேறியவர்களை அமெரிக்கா தடுப்புக் காவலில் வைத்திருப்பதையும் குடியேறியவர்களுக்கு எதிராக நடத்தப்படும் பொது எதிர்வினையின் பதிவுகளை ஆவணப்படுத்துவதையும் இலக்காகக் கொண்ட ஒரு திட்டமாகும். பின்னர் இத்திட்டம் ஒரு குறும்படமாகவும் ஒரு வலைத்திட்டமாகவும் வளர்ந்தது. *காணாமல் போனவர்களை எப்படி பார்க்கிறீர்கள்?* என்பது அக்குறும்படத்தின் பெயராகும். அவருடைய பிற படைப்புகள் சில எழுதப்பட்ட நகல்களாகவும், சில காணொளிகள் அல்லது வானொலித் துணுக்குகளாகவும் இருந்தன. மரியம் கனி எண்ணிம ஊடகத்தையும் தொழில்நுட்பத்தையும் தனது கலையை உருவாக்குவதற்கான கருவித்தொகுப்பாகக் கருதுகிறார்.
# மரியம் கனி

## வேலை

### இதழியல் பணி

மரியம் கனி, கலைப் படைப்புகளை உருவாக்குபவராக மட்டுமல்லாது ஒரு பத்திரிகையாளராகவும் பணியாற்றினார். அபுதாபி அருங்காட்சியகங்களைக் கட்டும் தொழிலாளர்களுக்கான வழக்கறிஞராகவும் வளைகுடா தொழிலாளர் பணிக்குழுவின் உறுப்பினராகவும் அவர்களைப் பாதிக்கும் அம்சங்கங்களைப் பற்றி எழுதினார், சொற்பொழிவுகளும் நிகழ்த்தினார்.  
பொதுவுடமை ஆட்சிக் காலத்தில் ஆப்கானித்தான் திரைப்படத் தயாரிப்பாளர்களால் 1978 ஆம் ஆண்டு மற்றும் 1991 ஆண்டுகளுக்கு இடையில் தயாரிக்கப்பட்ட படைப்புகளை எண்ணிம மயமாக்கி, அவற்றை மறுபடிமமாக்கும் பணியைச் செய்யும் ஒரு ஆவணக்காப்பாளராகவும் செயல்பட்டார். ஆப்கானித்தான் வானொலி தொலைக்காட்சி, பரந்த கவனத்திற்குத் தகுதியான அற்புதமான ஒலி-ஒளி சார் ஆவணங்களைக் கொண்டுள்ளது என்று இவர் கருத்து தெரிவித்துள்ளார். பெண்கள் உரிமை மற்றும் மனித உரிமை ஆர்வலரான மரியம் கனியின் பெரும்பாலான படைப்புகள் அரசியல் கூறுகளைக் கொண்டுள்ளன. சமூக அமைப்புகள் மற்றும் பொருளாதாரத்தில் நிலவும் முறைமைப்படுத்தப்பட்ட சமத்துவமின்மையைப் பற்றி பேசுகின்றன.
# கெய்தி அசன்

**கெய்தி அசன்** (*Gaiti Hasan*)(பிறப்பு 19 நவம்பர் 1956) என்பவர் இந்திய அறிவியலாளர் ஆவார். இவர் மூலக்கூற்று உயிரியல், மரபியல், நரம்பணுவியல் மற்றும் உயிரணு சமிக்ஞை ஆகிய துறைகளில் ஆராய்ச்சி செய்துவருகிறார். அசன் இந்தியத் தேசிய அறிவியல் கழகம், இந்திய அறிவியலாளர் மற்றும் தொழில்நுட்ப வல்லுநர்களின் உயர்நிலைக் குழுவின் உறுப்பினராக உள்ளார்.
# கெய்தி அசன்

## கல்வி

அசன் அலிகாரில் தன்னுடைய பள்ளிக் கல்வியினை முடித்தார். இவருடைய பெற்றோர் பல்கலைக்கழகத்தில் கற்பித்தார்கள். இவருடைய இரண்டு சகோதரிகளும் வேதியியல் மற்றும் இயற்பியல் படித்தார்கள். இவர் 1976இல் தில்லி பல்கலைக்கழகத்தின் மிராண்டா இல்லத்தில் விலங்கியல் துறையில் படித்து இளம் அறிவியல் பட்டம் பெற்றார். இவர் 1978இல் முதுநிலை அறிவியல் பட்டத்தினை உயிர் அறிவியல் துறையில் முடித்தார். மேலும் தில்லியில் உள்ள ஜவஹர்லால் நேரு பல்கலைக்கழகத்தில் 1980இல் ஆய்வியல் நிறைஞர் பட்டம் பெற்றார். அசனின் கூற்றுப்படி, அவர் தனது முனைவர் பட்டத்திற்குப் பல்கலைக்கழகங்களுக்கு விண்ணப்பிக்கும்போதுதான், "கல்வியின் சிறுபான்மையினருக்கான பாகுபாடுகள் குறித்து முதன் முறையாக உணர்ந்ததாக” தெரிவிக்கின்றார். இதன் காரணமாக உணர்வுப்பூர்வமாக முயற்சி செய்து மற்ற பெண் ஆராய்ச்சியாளர்களுக்கும் ஆதரவாக இருக்க வழிவகுத்தது என்று தெரிவிக்கின்றார். இங்கு விலங்குகளில் உள்ள உயிரணுவின் உள் கால்சியம் அளவுகளில் ஏற்படும் மாற்றங்களின் முறையான மற்றும் உயிரணு விளைவுகள் குறித்து ஆய்வு செய்துவருகிறார். 1983ஆம் ஆண்டில், அசன் மும்பையில் உள்ள டாடா அடிப்படை ஆராய்ச்சி கழகத்தில் மூலக்கூறு உயிரியல் பிரிவில் வருகைதரும் ஆராய்ச்சியாளராகச் சேர்ந்தார். 1992இல் மாசச்சூசெட்ஸ் பிராண்டிஸ் பல்கலைக்கழகத்தில் உயிரியல் துறையில் வருகை தரும் விஞ்ஞானியாகச் சேர்ந்தார்.
# கெய்தி அசன்

## ஆராய்ச்சி

அசனின் ஆய்வகத்தில் உயிரணுக்களில் இரண்டாவது தூதுவர் செயல்படும் இனோசிடால் 1,4,5-முப்பாசுபேட் (*InsP3*) மற்றும் அதன் ஏற்பி-இன்சுபி3 குறித்து ஆய்வுகள் நடைபெற்று வருகின்றன. இந்த புரதம் உயிரணுவின் உள் -கால்சியம் சேமிப்பு மற்றும் இன்ஸ்பி3 க்கான ஏற்பி மற்றும் கால்சியம் வெளியீட்டிற்கான வாய்க்காலின் இரட்டைச் செயல்பாட்டைச் செய்கிறது. மரபணு, மூலக்கூறு, உயிரணுக்கள், மின் இயற்பியல் மற்றும் நடத்தை முறைகளில் மாதிரி உயிரினமான பழ ஈக்களில் இன்ஸ்பி3 ஏற்பி செயல்பாடுகள் குறித்து ஆய்வினை மேற்கொண்டு வருகின்றனர்.  
இவரது ஆய்வகத்தில் மேற்கூறி பிரிவுகளில் குறுகிய காலப் பயிற்சியினையும், முனைவர் பட்டம், முனைவர் பட்டத்திற்கு பிந்தைய ஆய்வினையும் தகுதி வாய்ந்த ஆய்வாளர்கள் மேற்கொண்டு வருகின்றனர்.
# கெய்தி அசன்

## விருதுகள் மற்றும் அங்கீகாரம்

அசன், இன்லாக்ஸ் அறக்கட்டளையின் உதவித்தொகை, இங்கிலாந்து வெளிநாட்டு ஆராய்ச்சி மாணவர் விருது, வெல்கம் அறக்கட்டளையின் நிதியுதவி மற்றும் ராக்பெல்லர் உயிர்த்தொழில்நுட்பவியல் நிதியுதவியினையும் பெற்றார். 2006ஆம் ஆண்டில், பெங்களூரில் உள்ள இந்திய அறிவியல் கழகத்தின் உறுப்பினராகவும், 2007இல் ஆசிய-பசிபிக் மூலக்கூறு உயிரியல் வலையமைப்பின் உறுப்பினராகவும் தேர்ந்தெடுக்கப்பட்டார். இவர் இந்திய தேசிய அறிவியல் கழகத்தின் உறுப்பினராகவும் உள்ளார்.
# கெய்தி அசன்

## வெளியீடுகள்

இவர் தலைசிறந்த பன்னாட்டு ஆவ்விதழ்களில் பல்வேறு கட்டுரைகளை வெளியிட்டுள்ளார். அவற்றுள் சில கீழே கொடுக்கப்பட்டுள்ளன:  
1.
1.
1.
1.
1.
1.
1.
1.
1.
1.
# தெ புக் ஆஃப் கட்சி விமன்

***தெ புக் ஆஃப் கட்சி விமன்:ஃபாவ்ரிட் ஸ்டோரிஸ் ஆஃப் கரேஜ் அண்ட் ரெசிலியன்ஸ்** (The Book of Gutsy Women: Favorite Stories of Courage and Resilience)* என்பது இலரி ரோதம் கிளிண்டன், முன்னாள் அமெரிக்க முதல் பெண்மணி, ஆளுநர் மற்றும் மாநில செயலாளர் மற்றும் அவரது மகள் செல்சியா கிளிண்டன் ஆகியோரால் இணைந்து எழுதப்பட்ட புத்தகம் ஆகும். இது இலரி கிளிண்டனின் எட்டாவது புத்தகம், *சைமன் & ஷஸ்டர்* எனும் பதிப்பகம் இந்த நூலை வெளியிட்டது.  
இந்த நூல் அக்டோபர் 1, 2019 அன்று வெளியிடப்பட்டது, மேலும் இந்த நூல் சிமாமந்த நாகொசி அதிச்சி, மேரி ரிட்டர் பியர்ட், ஹேரியட் டப்மேன், எடித் வின்ட்சர் மற்றும் மலாலா யூசப்சையி உள்ளிட்ட "துணிச்சலான பெண்களின்" உருவப்படங்களை உள்ளடக்கியது. "வரலாறு ஒரு விடயத்தை அனைவருக்கும் சுட்டிக்காட்டுகிறது, உலகிற்கு தைரியமான பெண்கள் தான் தேவை. இந்தக் கதைகளிலிருந்து நீங்கள் வலிமை பெறுவீர்கள் என்று நம்புகிறோம். அதனால் அதில் நாங்கள் ஈடுபடுகிறோம். " என்று இந்த நூலை எழுதிறதற்கான காரணத்தினைக் கூறுகிறார்கள். இதில் "இலரி ", "செல்சியா", மற்றும் "இலரி மற்றும் செல்சியா" என்று பெயரிடப்பட்ட பிரிவுகள் உள்ளன, யார் என்ன எழுதினார்கள் என்பதை தெளிவுபடுத்தப்பட்டுள்ளது. தோல்வியுற்ற இலரி கிளிண்டனின் குடியரசுத் தலைவர் பிரச்சாரத்தின் முன்னாள் பேச்சாளர் லாரன் பீட்டர்சனின் உதவியுடன் இந்த நூல் எழுதப்பட்டது.  
ஆகஸ்ட் 2019 இல் திட்டம் அறிவிக்கப்பட்டபோது புத்தகத்தின் நிதி விதிமுறைகள் வெளியிடப்படவில்லை.
# தெ புக் ஆஃப் கட்சி விமன்

## உள்ளடக்கங்கள்

இந்த தொகுதியில் நூற்றுக்கும் மேற்பட்ட பெண்கள் இடம்பெற்றுள்ளனர், இவர்கள் எழுதிய இருநூறுக்கும் மேற்பட்ட கட்டுரைகளில் இருந்து தேர்ந்தெடுக்கப்பட்டது. பதிவுகள் 17 ஆம் நூற்றாண்டு கன்னியாஸ்திரி மற்றும் சுய கற்பித்தல் அறிஞர் ஜுவானா இனெஸ் டி லா க்ரூஸ் முதல் சமகால இளம்பருவ காலநிலை ஆர்வலர் கிரெட்டா துன்பெர்க் வரை இடம் பெற்றுள்ளனர், மற்றும் பொது மக்களுக்கு அதிகம் தெரியாத பெண்களும் இதில் உள்ளனர். பரவலாக குறைவான கவனத்தினைப் பெற்றுள்ள வானியலாளர் கரோலின் ஹெர்ஷல், மருத்துவர் மேரி எட்வர்ட்ஸ் வாக்கர், குழந்தை மருத்துவர் மற்றும் பேராசிரியர் மோனா ஹன்னா-அத்திஷா மற்றும் பெண்கள் உரிமை வழக்கறிஞர் மால் அல்-ஷெரீப் ஆகியோர் இந்தத் தொகுதியில் அடங்குவர். கிளின்டன்களின் சில குடும்ப உறுப்பினர்களும் இத் தொகுதியில் சேர்க்கப்பட்டுள்ளனர்.  
இரண்டாம் உலகப் போருக்குப் பின்னர் பேர்ள் கப்பல் கட்டுமிடத்தில் பயிற்சியில் ஈடுபட்டிருந்த பெண்கள் தீயணைப்பு வீரர்களின் குழு அட்டைப் படத்தில் இடம் பெற்றுள்ளது. பேர்ள் துறைமுகத்தின் மீதான தாக்குதலின் போது எடுக்கப்பட்ட புகைப்படம் என்று தவறாக கருதப்பட்டது. கருப்பு மற்றும் வெள்ளை படத்தின் பின்னணியில் உள்ள கதையை புலனாய்வு நிருபர் பில் டெட்மேன் 2011 ஆம் ஆண்டில் விளக்கினார். இந்த புத்தகத்தின் அட்டைப்படத்திற்காக இது வண்ணமயமாக்கப்பட்டுள்ளது.
# பௌசியா கூபி

**பௌசியா கூபி** (*Fawzia Koofi*; 1975இல் பிறந்தார்) ஒரு ஆப்கான் அரசியல்வாதியும், பெண்கள் உரிமை ஆர்வலருமாவார். இவர் படாக்சான் மாகாணத்தைச் சேர்ந்தவர். தற்போது ஆப்கானித்தான் பிரதிநிதிகளில் கத்தாரின் தலைநகரமான தோகாவில் தாலிபான்களுடன் சமாதான பேச்சுவார்த்தை நடத்தினார். இவர் காபுலில் முன்னாள் நாடாளுமன்ற உறுப்பினராகவும் தேசிய சட்டமன்றத்தின் துணைத் தலைவராகவும் இருந்தார்.
# பௌசியா கூபி

## சுயசரிதை

இவர், பலதுணை மணம் வழக்கத்திலிருக்கும் ஒரு குடும்பத்தின் தனது பெற்றோருக்கு ஏழு பெண்களில் ஒருவராக பிறந்தார். இவரது பாலினம் காரணமாக தனது பெற்றோரால் நிராகரிக்கப்பட்டார். நாடாளுமன்ற உறுப்பினரான இவரது தந்தை ஒரு இளம் பெண்ணை திருமணம் செய்து கொண்டார். மேலும் இவரது தாயார் தனது கணவரின் அன்பை திரும்பப் பெற ஒரு மகனைப் பெற முயன்றார். பௌசியா கூபி பிறந்த அன்றே இறந்துவிடவேண்டுமென வெயிலில் விடப்பட்டார்.  
தன்து பெற்றோரிடம் தன்னை பள்ளிக்கு அனுப்பும்படி சமாதானப்படுத்தி, குடும்பத்தில் பள்ளியில் படிக்கும் ஒரே பெண்ணாக ஆனார். பின்னர் இவர் பல்கலைக்கழகத்தில் வணிகம் மற்றும் நிர்வாகத்தில் முதுகலைப் பட்டம் பெற்றார். 25 ஆண்டுகள் நாடாளுமன்ற உறுப்பினராக இருந்த இவரது தந்தை சோவியத்–ஆப்கான் போரின் முடிவில் (1979-1989) முஜாகிதீன்களால் கொல்லப்பட்டார்.  
இவர் முதலில் ஒரு மருத்துவர் ஆக விரும்பினார். ஆனால் அரசியல் அறிவியலைப் படித்து ஐக்கிய நாடுகளின் சிறுவர் நிதியத்தின் உறுப்பினரானார். இவர் உள்நாட்டில் இடம்பெயர்ந்த மக்கள் , ஓரங்கட்டப்பட்ட பெண்கள், குழந்தைகள் போன்ற பாதிக்கப்படக்கூடிய குழுக்களுடன் பணிபுரிந்தார். மேலும் 2002 முதல் 2004 வரை அமைப்பின் குழந்தை பாதுகாப்பு அதிகாரியாக பணியாற்றினார்.
# பௌசியா கூபி

## சுயசரிதை

### அரசியல் வாழ்க்கை

, சயீத் அமீத் கைலானியுடன் ஆப்கான் நாடாளுமன்றத்தின் சபாநாயகரான பௌசியா கூபி, 2006இல்.]]
தலிபான்களின் வீழ்ச்சிக்குப் பிறகு இவர் தனது அரசியல் வாழ்க்கையைத் தொடங்கினார். தனது "பள்ளிக்குத் திரும்பு" பிரச்சாரத்தில் பெண்களின் கல்வி உரிமையை ஊக்குவித்தார். 2002 முதல் 2004 வரை, இவர் ஐக்கிய நாடுகளின் சிறுவர் நிதியத்தின் குழந்தை பாதுகாப்பு அதிகாரியாக பணியாற்றினார். இதில் வன்முறை, சுரண்டல் மற்றும் துன்புறுத்தல்களிலிருந்து குழந்தைகளைப் பாதுகாக்கும் பணியை மேர்கொண்டார்.  
பெண்களுக்கு சம உரிமை, உலகளாவிய கல்வியை ஊக்குவித்தல் மற்றும் அரசியல் ஊழலுக்கு எதிரான ஒரு தளத்தில் 2014 ஆம் ஆண்டு ஆப்கானித்தான் குடியரசுத் தலைவர் தேர்தலில் போட்டியிட விரும்பினார். ஆனால் சூலை 2014 இல் தேர்தல் ஆணையம் பதிவு தேதியை அக்டோபர் 2013க்கு மாற்றியதாக கூறினார். இதன் விளைவாக 40 வயதுக்குட்பட்ட குறைந்தபட்ச வயதுக்கு இவர் தகுதி பெறவில்லை.  
2020 ஆம் ஆண்டில், தாலிபான்களுடனான பேச்சுவார்த்தை சமாதான பேச்சுவார்த்தையில் ஆப்கானித்தான் அரசாங்கத்தை பிரதிநிதித்துவப்படுத்தும் 21 பேர் கொண்ட குழுவில் இவரும் ஒரு பகுதியாக இருந்தார். இவர் தனது சகோதரி மரியம் கூபியுடன் பர்வான் மாகாணம் சென்று திரும்பிக் கொண்டிருந்தபோது, காபுலுக்கு அருகே இவரைக் கொல்ல முயன்ற ஆயுததாரிகளால் இவர் கையில் சுடப்பட்டார்.  
2021 கோடையில் தலிபான்களின் விரைவான முன்னேற்றத்திற்கு மத்தியில், ஆப்கானித்தானிலிருந்து அமெரிக்க துருப்புக்களை திரும்பப் பெறுவது பற்றிய தனது எண்ணங்களைப் பற்றி ஒரு நேர்காணலில் கேட்டபோது: " ஆப்கானித்தானின் பெண்களை அமெரிக்கா கைவிட்டுவிட்டதாகவும், என்ன நடக்கிறது என்பதில் தான் மிகவும் ஏமாற்றமடைந்ததாகவும்" கூறினார்.
# பௌசியா கூபி

## சொந்த வாழ்க்கை

பொறியாளரும் வேதியியல் ஆசிரியருமான அமீது என்பவரை மணந்தார். திருமணத்திற்கு 10 நாட்களுக்குப் பிறகு, தலிபான்கள் இவரது கணவரை கைது செய்து சிறையில் அடைத்தனர். சிறையில் அவர் காசநோயால் பாதிக்கப்பட்டார். 2003 இல் விடுவிக்கப்பட்ட சிறிது காலத்தில் இறந்தார். தனது இரண்டு இளம் வயது மகள்களுடன் காபுலில் வசிக்கிறார்.
# நிகாத் சையது கான்

**நிகாத் சையது கான்** (**Nighat Said Khan)** பாக்கித்தான் நாட்டைச் சேர்ந்த ஒரு பெண்ணிய ஆர்வலர் ஆவார். ஆராய்ச்சியாளர் மற்றும் எழுத்தாளராகவும் இவர் இயங்கி வருகிறார். பயன்பாட்டு சமூக-பொருளாதார ஆராய்ச்சி ஆதார மையத்தின் இயக்குநர் மற்றும் நிறுவனராகவும், பெண்கள் செயல் மன்றத்தின் நிறுவன உறுப்பினராகவும் உள்ளார்.
# நிகாத் சையது கான்

## ஆரம்ப கால வாழ்க்கை

1960 ஆம் ஆன்டுகளில் கொலம்பியா பல்கலைக்கழகத்தில் இளங்கலை பட்டப்படிப்புக்காக நியூயார்க் நகரத்திற்குச் செல்வதற்கு முன் நிகாத் கான் தனது குழந்தைப் பருவத்தை பாக்கித்தானுக்கும் அமெரிக்காவிற்கும் இடையில் வாழ்ந்தார். தனது உயர் நிலைப் பள்ளி படிப்புகளுக்காக இலண்டனுக்குச் சென்றார். பல்கலைக்கழகத்தில் இருந்த காலத்தில், இவர் வியட்நாம் போர் எதிர்ப்பு இயக்கம் மற்றும் பெண்கள் உரிமை இயக்கத்தில் ஈடுபட்டார். 1974 ஆம் ஆண்டில் நிகாத் பாக்கித்தானுக்குத் திரும்பினார். அதன்பிறகு நீண்ட காலத்திற்கு அங்கு அதிக நேரம் செலவிட்டார். மீண்டும் இங்கு திரும்பியதும், இவர் கிழக்கு பாக்கித்தானில் பாக்கித்தான் இராணுவத்தின் அடக்குமுறைக்கு எதிராக கிளர்ந்தெழுந்த சனநாயக பெண்கள் சங்கத்தில் ஈடுபட்டார்.  
2017 ஆம் ஆண்டில் எரால்டு பத்திரிகைக்கு அளித்த பேட்டியில், தான் வளர்ந்து வரும் போது தனது தந்தை பாக்கித்தான் இராணுவத்தில் இருந்தார் என்பதை வெளிப்படுத்தினார். ஆனால் இவரது தந்தை ஓர் இராணுவ சட்ட நிர்வாகியாக இருந்த அதே நேரத்தில் அயூப் கானுக்கு எதிரான மாணவர் இயக்கத்தில் சேருவதைத் தடுக்கவில்லை. . மகளிர் உரிமை ஆர்வலர் தாகிரா மசார் அலி மற்றும் அவரது கணவர் மயர் அலி கான் ஆகியோர் ஆரம்பகாலத்தில் செல்வாக்குடையவர்கள் ஆக இருந்தார்கள் என்று இவர் மேற்கோள் காட்டுகிறார்.